شه‌فه‌ق نيوز/ وڵاته‌يل يه‌كگرتگ نگه‌رانى خوه‌ى ده‌رخست له‌ وه‌رانوه‌ر بوردمانه‌يل توركيا ئه‌را بان بنگه‌ێ چه‌كداره‌يل يه‌كينه‌يل پاسه‌وان ملله‌ت كورد له‌ باكوور سوريا، ك يه‌يش له‌يوا كرد جه‌نگ دژ ريخرياگ يرۆريستى گير بيه‌ن.
له‌ى باوه‌ته‌و، رۆبه‌رت بالادينۆ قسه‌كه‌ر وه‌ناو وه‌زاره‌ت خارجيه‌ى ئه‌مريكى ئه‌را رووژنامه‌نويسه‌يل وت: بوردمانه‌يل يه‌كلايه‌نى سه‌ربازى ئه‌را بان باكوور خوه‌رئاواى سوريا له‌لايه‌ن هه‌ر لايه‌نيگه‌و جى نگه‌رانيه‌ ئه‌رامان.
جى باسه‌، زويتريش تووپخانه‌يل توركى بنگه‌يل تر چه‌كداره‌يل كورد له‌ حه‌له‌ب له‌ باكوور سوريا گرتنه‌ ئامانج و بويه‌ هووكار كوشيان چوار كه‌س و له‌ هه‌مان وه‌خت هيزه‌يل ديموكرات سوريايش وه‌ هه‌مان شيوه‌ جواو بورمان هيزه‌يل توركى داره‌و.
